ناموس

**ناموس** ولا **شنيولة**، هوما جاوجيات د الجناوح صغار من فاميلة الناموسيات (Culicidae) كاين منهم شي 3,600 نوع. الناموس عندهم كسدة رقيقة و مقسمة، فردة وحدة د الجناوح، تلاتة ديال لفردات د لكراوع الطوال لي دايرين بحال الزغب، و طراف د لفم مختصين و مطولين ب شكل زايد، لي كايتكّو الجلد و كايمصو الدم. ݣاع الناموسات كايشربو النيكطار من النوّار؛ النتوات د شي نواع من غير هادشي تأضاپطاو على شريب الدم. لݣروپ تنوع وقيت لفترة الطاباشيرية. عولاما لبيولوجيا التطورية كايشوفو الناموس ب صيفتهم ميكرومفتارسات، لي هوما حيوانات صغار لي كايبرزطو لحيوانات لكبار ب شريب دمهم بلا مايقتلوهم ف ديك لوقت. عولاما د التبرزيط الطبيين كايشوفو الناموس ف عاوض هادشي حمّالا د لمرض، ب هزان لپارازيطات لپروطوزوانيين ولا لممرضات لباكتيريين ولا لڤيروسيين من شي مضيّف ل وحد آخر.

دورة حياة الناموسة مشكلة من ربعة نتاع لمرحالات: لبيضة، اللارڤا، لپوپا، و البالغة. لبيض كايتحط على السورفاص د لما؛ كايفقسو ل لارڤات قادرين يتحركو لي كاياكلو لخز د لما و لمواد لعضويين. هاد اللارڤات كايكونو موارد مهمين د لماكلة ل شلا حيوانات د لما لحلو، بحال لبزاقل د طيارا د لما، بزاف د لحوتات، و شي طيور. لبالغات النتوات من شلا نواع عندهم طراف لفم مأضاپطين على تقيب الجلدة د شي مضيّف باش يتقوّتو على الدم د مادى عريض ديال لمضيّفين السنسوليين، و شي وحدين لاسلنسوليين، ب شكل لولاني مفصليات الرجلين لخرين. شي نواع ماكاينتجوش لبيض يلا ماخداوش شي وجبة د الدم.

دفال الناموسة كايدوز ل لمضيّف وقيت لعضة، و يمكن ليه يسبب ب حكة طفحية. زيد على هادشي، النواع لمصاصا د الدم يمكن ليهم يقصيو لممرضات و هوما كايعضو، باش يدوّزوهم ل مضيّفين خرين. هاد النواع منهم لحمّالا ديال لمرضات لپارازيطيين كيف ما لمالاريا و مرض لخيطيات، و لمرضات لأربوڤيروسيين كيف السخانة الصفرا و سخانة الضنݣ. ب تدواز لمرضات، الناموس كايودّي ل لموت ديال كتر من 725,000 بنادم كل عام.

## لوصف و دورة لحياة
لاإطار|يمين|upright=1.2

بحال ݣاع جاوجيات الجناوح، الناموس كايدوز من ربعة ديال لمرحالات ف الدورات د حياتهم: لببضة، اللارڤا، لپوپا و لبالغ. لمرحالات التلاتة اللولانيين–كايكونو ب شكل كبير مرحالات مائيين، لبيض ف لعادة كايتحط ف لما الراصي. كايفقسو ل لارڤات، لي كاياكلو، كايكبرو، و كاينسالخو حتى كايتبدّلو ل پوپات. الناموسة لبالغة كاتعرّى من لپوپا الناضجة و هي كاتطفو ف السورفاص د لما. الناموس عندو تيساع بالغ د لحياة كايتفاوت من سيمانة ل جوايه شهر ف نواع لي عيشتهم قصيرة. شي نواع كايشتويو ب صيفتهم بالغين ف لحالة ديال الدياپوز (diapause).
### لبالغين
الناموس عندو فردة وحدة ديال الجناوح، ب حراشف مفرّزين ف السورفاص. جناوحهم كايكونو طوال و ضيّقين، ف لوقيتة لي كراوعهم طوال و رقاق. لكسدة، لي ف لعادة رمادية ولا كحلة، كاتكون مسلوتة، و ب شكل نوعي كاتعبر 3–6 من ف الطول. منين كايكونو كايرتاحو، الناموس كايشدو لفردة اللولى د كراوعهم برا، ف لوقيتة لي ب طريقة مشابهة الشنيولات من فاميلة قانونيات لكراوع (Chironomidae) كايقبطو هاد لكراوع ل لقدّام. الناموس من ݣنس بلافايديات (Anopheles) يمكن ليهم يطيرو كتر من ربعة د السوايع ب شكل مكمّل ب زربة د 1 حتى ل 2 كم/س، و كايسافرو كتر من 12 كم ف ليلة وحدة. الدكور كايضربو ب جناوحهم بينات 450 و 600 خطرة ف التانية، مدفوعين ب شكل ماشي دريكت ب لعضلات لي كايڤيبريو الصدر. الناموس ف الساس دبان صغير؛ أكبر وحدين من ݣنس مقوّسات لقنوفة (Toxorhynchites)، ب كتر من 18 مم ف الطولة و 24 مم ف تيساع الجناح. هادوك لي ف ݣنس لمكروهات (Aedes) كايكونو صغر ب زايد، ب تيساع جناح د 2.8 حتى ل 4.4 مم.

الناموس يمكن ليه يتديڤلوپا من بيضة ل بالغ ف الطقوس السخونين ف يمات قلال بحال خمس يام، بلحق هادشي يقدر ياخد حتى ل شهر. ف لفجر ولا لغسق، ف ليامات د التاپوپيت (pupating)، الدكور كايتجمعو ف فروݣ، و كايتلاقاو منين النتوات كايجيو. النتوا كاتلاقى غير مرّة وحدة ف حياتها، كاتّجدب ب لفيرومونات لي كايتصرّدو من الدكر. ب صيفتهم نوع لي كايحتاج الدم باش لبيض يتديڤلوپا، النتوا كاتصيب شي مضيّف و كاتشرب وجبة كاملة من الدم. من بعد كاترتاح ل يوماين ولا تلاتة باش تهضم لوجبة و باش تخلّي لبيض يتديڤلوپا. عاد باش موراها كاتكون واجدة باش تحط لبيض و تعاود الدورة ديال لماكلة و حطان لبيض. النتوات يقدرو يعيشو كتر من تلاتة ديال السيمانات ف لبريّة، على حساب درجة لحرارة، الرطوبة، و لقدرة ديالتهم باش يكسبو شي وجبة د الدم، و يتجنبو يتقتلو من مضيّفينهم السنسوليين.


File:Culex pipiens diagram en.svg|أناطوميا د ناموسة نتوا بالغة
File:Aedes aegypti E-A-Goeldi 1905.jpg|ناموسة السخانة الصفرا بالغة، لمكروهة المصرية (Aedes aegypti)، لي ناموسة نوعية ف لفاميلة التحتانية نويميسيات. الدكر (ليسر) عندو أنطيرات مشعككين و لمّاسات طول من د النتوا (ليمن).


### لبيضة
لبيضات ديال ݣاع الناموس كايتحطو ف لما الراصي، لي يقدر يكون بركة، ݣلتة، حفرة موقتة، تقبة عامرة ب لما ف شي شجرة، ولا ف لوسط ديال لوراق النبات من فاميلة لبروميليات لي كايحبسو لما. شي وحدين كايحطو لبيض حدا لحواشي د لما أما وحدين خرين كايلصقو بيضهم ف النبتات لمائيين. شي شوية، بحال ناموسة لݣلتات لمالحين (Opifex fuscus)، يمكن ليها تتجاوج ف لݣلتات د لملحة. ناموسة نبتة لبريق (Wyeomyia smithii)، كاتجاوج ف لوريقات لي بحال لبريق ديال نبتات لبريق (pitcher plants)، اللارڤات دياولها كايتقوّتو على لبخوشات لفاسدين لي غرقو تماكين.
 
التطراح د لبيض، حطان لبيض، كايتبدّل بينات النواع. نتوات ݣنس بلافايديات كايطيرو فوق لما، و كايقيصو ولا كايطبطبو ف لما باش يبلاصيو لبيضات عل السورفاص خطرة خطرة؛ بيضاتهم على بونت و يكونو على شكل سيݣار و كايكونو عندهم أعضاء د الطفو تحت جنابهم. نتوا يمكن ليها تحط 100–200 بيضة ف حياتها. النتوات د ݣنس لمكروهات كايطيّحو بيضهم وحدة ب وحدة، ف لغيس لفازݣ و السورفاصات لخرين حدا لما؛ لبيضات كايفقسو غير منين كايفيض عليهم لما. النتوات ف ݣنوس الناموس لحقيقي (Culex)، الناموسات لهلباويين (Culiseta)، و زيفيات السما (Uranotaenia) كايحطو لبيض التويشيات الطافيين. النتوات من ݣنس مانسونيات (Mansonia) على لعكس كايحط بيضهم ف صفوف، ملاصقين ف لعادة تحت السورفاصات ديال لوسادات د نبتات اللوتس لمائيين.

لقبّاطات ديال لبيض د جل نواع الناموس كايفقسو ف نفس لوقت، و لكن بيضات ݣنس لمكروهات ف الدياپوز كايفقسو ب شكل مامنتاضمش على طول واحد لپيريوض مجبدة.


File:Anopheles_egg_2_(cropped).jpg|لبيض د ݣنس الناموسة قليلة لفوايد (Anopheles) ب طوافات جنبيين.
File:Mosquito egg SEM.jpg|ميكروݣراف إليكطروني د بيضة النويميسيات.
File:Gelege1 (cropped).jpg|طوافات د بيض ݣنس الناموسة.


### اللارڤا
الراس ديال لارڤا (Larva) د الناموسة فيه شيتات د لفم بارزين كايتخدّمو على وديت لماكلة، واحد الصدر (thorax) كبير بلا كراوع، و واحد لكرش (abdomen) مقسّمة. كاتّنفّس لهوا من واحد السيفون (siphon) ف كرشها، عليها كايخص اللارڤا تجي ل السورفاص ب شكل معاود. كاتدوّز جل وقتها كاتاكل لخز، لباكتيريا، و لميكروبات لخرين ف الطبقة السورفاصية (السطحية) د لما. كاتغطس تحت السورفاص منين كاتدريونجا. كاتعوما يامّا ب تسياب راسها ب الشيتات د لفم، ولا ب التلوية د راسها ب شكل مرعّد. كاتديڤلوپا من مرحالات معددين، ولا لإنسطارات (instars، تشابيهات شكليين مكمّلين ف لكبورية)، لي كاينسالخو كل خطرة، هاد باش موراها كايتميطامورفاو (metamorphoses) ل واحد لپوپا. اللارڤات د لمكروهات، من غير يلا كانو صغار بزاف، يقدرو يصبرو على النشوفية؛ و كايدوزو من دياپوز ل شلا شهور يلا لݣلتة لي فيها هوما نشفات.


File:AnophelesLarvaPhoto CDCHarryWeinburgh publicdomain.jpg|لارڤا د ݣنس قليل لفايدة
File:Culex restuans larva diagram en.svg|أناطوميا ديال لارڤا من ݣنس الناموسة
File:Culex sp larvae.png|اللارڤات د ݣنس الناموسة و زيد پوپا وحدة


### لپوپا
الراس و الصدر ديال لپوپا (Pupa) كايتدمج ل واحد الصدر راسي (cephalothorax)، و لكرش كاتحنى تحت منو. لپوپا يمكن ليها تعوم ب شكل أكتيڤ ب لقليب د كرشها. كيف ما اللارڤا، لپوپا د لغالبية د النواع خصها تجي ل السورفاص ب شكل معاود باش تتنفس، لي كايديروه من واحد لفردة ديال لبّاق التنفسيين لي كاينين ف الصدورا الراسيين نتاوعهم. لپوپات ماكاياكلوش؛ كايدوّزو جل وقتهم معلّقين من السورفاص د لما ب لبّاق التنفسيين دياولهم. يلا حسو ب شي خطر، كايعومو ل لتحت ب لقليب د كروشهم علاين ب نفس الشكل بحال اللارڤات. يلا كانو هانيين، دغيا كايطفاو عاوتاني. الناموسة لبالغة كاتخرج من لپوپا ف السورفاص د لما و كاتطير ب حالها.


File:Underwater view of mosquito pupae in standing water.jpg|لپوپات د الناموس، قبل ما يبانو لبالغين ب شوية. الراس و الصدر كايدمجو ل صدر راسي


## لماكلة من لبالغين
### الريجيم

تصغير|ناموسة نتوا من ݣنس لمكروهة (Aedes)، كاتاكل من دراع د شي بنادم.

الدكور و النتوات د الناموس ب جوج بيهم كايتقوّتو على النيكطار، لإفرازات لمعسلين (honeydew) د بق لمن، و عصاير النبات، بلحق ف بزاف ديال النواع النتوات كايكونو عاوتاني پارازيطات براويين مصاصا د الدم. عند شي وحدين من هاد النواع، وجبة د الدم كاتكون ضرورية على قبل إنتاج لبيض؛  عند وحدين خرين، هادشي كايخلّي النتوا تحط بيض كتر و صافي. لمواد النباتيين و الدم ب جوج كايكونو موارد نافعين د لينيرجي ف الشكل د السكريات. الدم كايدعم تقاوت مكونصونطريين كتر، كيف ما الليپيدات، و لكن الشغل الساسي د وجبات الدم هو لكسيب د لپروتينات على قبل إنتاج لبيض. الناموسات بحال مقوسات لقنوفة كايتكاترو ب لموالدة اللاعفوية (autogenously)، بلا مايحتاجو وجبات د الدم. الناموس لحمّال د لمرض بحال ݣنوس بلافايديات و لمكروهات كايتوالدو ب شكل لاعفوي، كايخصهم الدم باش يحطو لبيض. شلا نواع من ݣنس الناموس لحقيقي كايخدّمو لموالدة اللاعفوية ب شكل جزئي، كايحتاجو الدم غير على قبل لقباطات د لبيض الجاوجين و اللاحقين.

### لحيوانات لمضيّفين
الناموسات مصاصات الدم كايخيّرو نواع فلانيين د لمضيّفين، وخا هوما قل ف لعزيل منين كاتكون لماكلة قليلة. نواع مبدلين د الناموس كايخيّرو لبرمائيات، الزواحف كيف ما لحناش، الطيور، و لبزوليات. متلاً، الناموسة كحلة الزنطيط (Culiseta melanura) كاتمص دم الطيور عصفوريين الشكل، و لكن ماحد نوامر الناموس كايتزادو كايبداو يهجمو على لبزوليات كيف ما لعوادن و لبشر، هادشي لي كايسبب جايحات بحال ڤيروس لتيهاب الدماغ د لخيل الشرقي ف أمريكا الشمالية. خسران الدم لي جاي من كترة لعضات يقدر يتزاد ل واحد لڤوليم كبير، لي كايسبب شي خطرات لموت د كسيبات كبار قد لبݣر و لخيل. الناموسات الدوّازات د لمالاريا كايقلّبو على ليرقات و كايتقوّتو على الدمولمف ديالهم، هادشي لي كايعكّل لكبورية نتاعتهم.


File:Chironius scurrulus (Yasuni) (cropped) with mosquitoes.jpg|لماكلة من واحد لحنش
File:Mosquitoes vs. Frog (14555480700) (cropped).jpg|لماكلة من واحد جرانة
File:JJeffreyApapaneMosquito.jpg|لماكلة من واحد الطير


### لقيان لمضيّفين

تصغير|upright=1.5|الناموسات النتوات وكالات الدم كايلقاو مضيّفينهم ب تخدام شلا يمارات، بحال ديوكسيد لكاربون لمزفور، السخونية، و شلا روايح مبدلين.

جل نواع الناموس كايكونو شفقيين، كاياكلو ف لفجر ولا لغسق، و كايريّحو ف شي موضع بارد ف وقيت حر النهار. شي نواع، بحال ناموسة لببر لأسياوية، معروف عليها كاتطير و كاتاكل وقيت النهار. الناموسات النتوات كايقلّبو على لمضيّفين ب شمان مواد بحال ديوكسيد لكاربون (CO2) و لأوكطينول (1-octen-3-ol؛ آلكول د لفݣيع، كايتصاب ف النفس لمزفور) كايتنتجو من لمضيّف، و من لمعرفة الشوفية. لمادة لوصالة ل لميساجات لكيماويين لي كاتجدب ب الجهد (semiochemical) الناموسة لحقيقية (Culex quinquefasciatus) هي النوانال (nonanal). واحد الجدّاب خر هو السولكاطون (sulcatone). طرف كبير من السيسطيم الشمي د الناموسة، مخصوص ل شمان لموارد د الدم. من 72 نوع د ريسيپطورات الريحة ف لانطيرات دياولها، علاقل 27 محطوطين باش يضبطو لمواد لكيماويين لملقيين ف لعريق. عند ݣنس لمكروهات، التقلاب على شي مضيّف كياخد بلاصة ف جوج مرحالات. ف اللول، الناموسة كاتطير حتى كاتضبط شي روايح د لمضيّف؛ من بعدها كاتطير قبالتهم، ب تخدام لكونصونطراسيو د الروايح ب صيفتها ݣيد. الناموسات كايختارو ياكلو الدم د لبشر لي عندهم النوع O، واحد لكترة د باكتيريات الجلد، لحر الطالع د لكسدة، و لعيالات لحاملات. الجادبية د لأفراد ل الناموس كايكون فيها واحد لعنصر موروت و مكونطرولي ب شكل جيني.

لأعداد لمزاحمين د لخصايل ف شي مضيّف لي تشافو من الناموسة كايخلّيوها تعزل شي مضيّف تقوّت منو. هادشي كايوقع منين شي ناموسة كاتقشع لحضور ديال CO2، عاد باش من بعد كاتأكتيڤي سلوكات التقلاب الشوفي و ب الريحة لي من غير هادشي ݣاعما غاتخدّمهم. من جيهة السيسطيم الشمي د شي ناموسة، التحليل لكيماوي ورّق بلي الناس لي كايجدبو ب زايد الناموس كاينتجو ب شكل مهم أحماض كاربوكسيليين كتر (carboxylic acids). الريحة لفرّادية من نوعها د شي بنادم كاتلمّح بلي السيبلة هي ف لحقيقة مضيّف بنادمي ف عاوض شي حيوان سخون الدم خر (كيف ما كايورّي حضور الCO2). ريحة لكسدة، مصاوبة من مركبات عضويين طايرين كايتطلقو من الجلدة د بنادم، هي أكتر يمارة مهمة كاتخدّم من الناموسات. التنواعات ف ريحة لكسدة سبابهم التقل د لكسدة، لهورمونات، لعوامل الجينيين، الضطيرابات الجينيين و الستيقلابيين (metabolic؛ ميطابوليين). لعدوات بحال لمالاريا يمكن ليهم يأترو على ريحة لكسدة د شي فرد. الناس لمعديين ب لمالاريا كاينتجو كميات كبار ب شكل نسبي ديال ألديهيدات لي جاو ب سباب لمصوّرات (Plasmodium-induced aldehydes) ف الجلد، هادشي لي كايخلق يمارات كبار ل الناموسات حيتاش كايزيدو الجادبية د شي تخليطة د الريحة، هادشي لي كايقلد الريحة د شي بنادم "صحيح". لفراد لمعديين كاينتجو كميات كبر ديال ألديهيدات لهيپطانال (heptanal)، لأوكطانال (octanal)، و النوانال (nonanal). هاد لمركبات كايتضبطو من لانطيرات ديال الناموسة. عليها، الناس لمعديين ب لمالاريا كايكونو معرضين كتر ل عضّات الناموس.

سيسطيم التقلاب الشوفي د شي ناموسة كايشمل لحساسية ل طولات موجيين من لوان مبدلين. الناموس كايجدبو الطولات لموجيين الطوْل، لي عندهم علاقة معا اللوان د لحمر و الليموني كيف ما كايشوفهم بنادم، و كايتفاوتو ف واحد السپيكتروم د طونات الجلدة د بنادم. زيدون، عندهم واحد النجيداب مجهد ل لأوبجيات لغالقين، فيهم كونطراسط زايد، ب سباب كيفاش الطولات لموجيين الطوْل كايبانو ف لخلفيات فاتحين اللون.

تصغير|تصويرة د ميكروسكوپ السكانينݣ لإليكطروني ديال قمقومة الشلقومة د ناموسة من ݣنس الناموسة.

نواع مبدلين د الناموس طوّرو ميطودات مبدلين ديال معرفة لمضيّفين لمستهدفين. الدراسة ف واحد لفورمة لمضوميستيكية و واحد لفورمة كاتعض بنادم من ناموسات ݣنس لمكروهات ورّات بلي التطور د تخيار دم بنادم مربوط ب الزيادات ف التعبير ديال الريسيپطور الشمي AaegOr4. هادشي كايعتارف ب واحد لمركب حاضر ب نيڤوات طالعين ف ريحة بنادم سميتو السولكاطون. غير هو، ناموسة لمالاريا لي من ݣنس بلافايديات (Anopheles gambiae) حتى هي عندها جينات OR4 مأكتيڤيين ب الجهد من السولكاطون، هادشي لي كايقتارح بلي الجوج نواع تطورو باش يتخصصو ف عضان بنادم ب شكل مستاقل.

### طراف لفم


File:Evolution of mosquito mouthparts.svg|تطور طراف لفم ديال الناموسة معا ديال الجندوب (مبيّنين ف لموضع لأصلي و ب شكل مفرّق) كايمتلو واحد لحالة بدائية كتر. ݣاع طراف لفم من غير الشلقومة كايكونو مراود، لي تشكلو ل حزمات (fascicle).
File:Feeding mosquito, mouthparts labelled.svg|طراف لفم د ناموسة نتوا ف وقيت لماكلة، كاتوري الجوا الشلقومي لفليكسيبل لي كايدعم النبوب د التكان و لمصان لي كايتقب جلدة لمضيّف.


طراف لفم ديال الناموسة النتوا كايكونو مأضاپطين ب زايد على تقيب الجلدة و مصان الدم. الدكور كايشربو غير السوايل السكريين، و الطراف د فمهم قل ف التخصص.

من برا، لقلدة د لماكلة لكتر ف لوضوح عند الناموسة هي لخرطوم (proboscis)، لي مشكل من الشلقومة (labium)، لي على شكل U ف قيسم بحال شي مزراب، لي كاتغلّف واحد لحزمة (رزيّمة، fascicle) ديال ستة د طراف لفم ولا التقّابات (stylets)، هاد الطراف كايتشكلو من جوج فكاك تحتانيين (mandibles)، جوج فكاك فوقانيين (maxillae)، لبلعوم السفلي (hypopharynx) و الشنيّفة (labrum). الشلقومة كاتتنى كيف شي قوس منين الناموسة كاتبدى ف لعضان، و كاتبقى ف كونطاكط معا الجلدة و كاتݣيدي التقابات ل لتحت. لقمقومات لماضيين ب شكل شديد ديال الشنيّفة و لفكاك لفوقانيين كايتحركو ل اللور و لقدّام باش يخيّطو طريقهم ف الجلدة، ب غير ألف من لقوة (force) لي غاتخص على قبل تقيب الجلدة ب برة، هادشي لي كايودّي ل خشيان بلا تقصاح.
### الدفال
دفال الناموسة فيه أونزيمات لي كايعاونو ف التقوات على السكار، و عومالا أونتيميكروبيين لي كايكونطروليو لكبورية د لباكتيريا ف وجبات السكار.

باش تكسب الناموسة وجبة د الدم، كايخصها تتجنّب و تلقى حل ل الستيجابات لفيزيولوجيين د لمضيّف السنسولي. دفال الناموسة كايبلوكي السيسطيم د تتبات الدم (hemostasis) د لمضيّف، ب پروتينات لي كايقللو تضياق لوعيّة، تختار الدم، و تجماع الصفايح الدمويين، باش يضمنو بلي الدم باقي كايتدفق. الدفال كايوحّد الستيجابة لمناعية د لمضيّف على طريق تخليطة ديال لپروتينات لي كايهبّطو تولاد لوعيّة (angiogenesis) و لمناعة؛ هادشي لي كايدير لحرقة؛ باش يكبت التسراح د لعامل النخري لولسيسي (tumor necrosis factor) من لخلايا لبدان (mast cells)؛ باش يكبت لإنتاج ديال لأنطرلوكين (IL)-2 and IFN-γ؛ باش يكبت النسمات د لخلايا التاويين (T cell)؛ باش ينقص التعبير د لأنطرفيرون −α/β، هادشي لي كايخلّي لعدوات لڤيروسيين مجهدين كتر؛ لي كايزيدو ف لخلايا التاويين لقتّالين الطبيعيين ف الدم؛ و كاينقصو ف لإنتاج د سيطوكين (cytokine).

### الديڤلوپمو د لبيض و لهضيم د الدم

تصغير|ناموسة د ستيفن نتوا من ݣنس (بلافايدة) منفوخة ب الدم و بدات تسرّح تجزاءات من السايل باش تخلي بلاصة ف مصرانها على قبل تقاوت صلبين كتر

النتوات د شلا نواع مصاصين الدم كايحتاجو شي وجبة ديال الدم باش يبداو عملية الديڤلوپمو د لبيض. شي وجبة د الدم كافية كاتزنّد واحد الشلال هورموني لي كايودّي ل الديڤلوپمو د لبيض. منين كايكمّلو التقوات، الناموسة كاتجبْد خرطومها، و ف لوقيتة منين كايعمر لمصران، لبطانة د لمعدة كاتفرْز واحد لغلاف تقواتي طوّاق (peritrophic membrane) لي كايطوّق الدم. هادشي كايخلّي الدم مفارق على أي حاجة خرى ف لمعدة. كيف بحال شلا نصيات الجناوح لي كايعيشو ب ريجيمات د سوايل مخففين، بزاف ديال الناموسات كايخرّجو فايض د السوايل وخا يكونو كاياكلو. هادشي كايخلّي النتوات يكدّسو وجبة كاملة ديال التقاوت الصلاب. لوجبة د الدم كاتّهضم على طول واحد لپيريوض د شلا يامات. غير كايكون الدم ف لمعدة، لمصران لوسطاني كايبدا يصنّع أونزيمات لپيپتيداز، ب شكل لولاني الطريپسين (trypsin) ب لعوين د لأمينوپيپتيداز، لي كايميّه لپروتينات د الدم ل أحماض أمينيين حرار. هاد لأحماض كايتخدّمو ف تصناع لڤيطيلوجينين (vitellogenin)، لي ب راسو كايترد ل پروتين مح لبيض.

## التوزيع
### التجماع لعالمي
الناموس عندهم واحد التوزيع عالمي (cosmopolitan distribution)، كاين ف كل بلاصة أرضية من غير أنطاركتيكا و شي ݣزاير قلال ب مناخات قطبيين ولا شبه قطبيين، كيف ما إيسلاندا، لي هي ف الساس صافية من الناموس. هاد التغياب ب شكل محتامل سبابو لمناخ د إيسلاندا. لجو ديالها صعيب ف التوقع، كايتجمد و لايني على غفلة كايولي دافي ف النصاصة د فصل الشتا، هادشي لي كايرد الناموسات يخرجو من لپوپات ف حالة ديال الدياپوز، و من بعد كايعاودو يتجمدو قبل ما يمكن ليهم يكمّلو الدورة د حياتهم.

بيض الناموس ديال الزون لمعتادلة كايقدّو على لبرد كتر من لبيض د النواع لمستوطنين لأصليين د لمناطق الدافيين كتر. بزاف منهم كايمكن ليهم يتسامحو معا درجات لحرارة تحت الزيرو، ف لوقيتة لي لبالغين من شي نواع يمكن ليهم ينجاو الشتا ب التدراق ف لميكروموايل بحال لباطيمات ولا تجوافات الشجر. ف لمناطق الدافيين و لي فيهم الرطوبة، شي نواع د الناموس كايكونو ناشطين لعام كامل، بلحق ف لمناطق لمعتادلين و لباردين كايديرو السبات ولا كايدخلو ف الدياپوز. الناموسات لأركتيكيين ولا الشبه أركتيكيين، بحال شي شنيولات أركتيكيين خرين ف فاميلات بحال لمحاكيات (Simuliidae) و ݣرنيات اللحية (Ceratopogonidae) يقدرو يكونو أكتيڤ غير ل شي سيمانات ف لعام منين لحواض د لما كايدوبو ف لأرض الجامدة (permafrost). وخا ف هاد لوقيتة، كايبانو ب أعداد كبار ف شي مناطق؛ شي تݣجݣيجة تقدر تاخد حتى ل كتر من 300 مل من الدم ف ليوم من كل فرد ف شي قطيع د لكاريبوات.

### التأتير على تبدال لمناخ
باش تدوّز الناموسة لمرض، كايخص يكونو ضروف موسميين مخيّرين، ب شكل لولاني الرطوبة، درجة لحرارة، و التساقطات. تزعليل إل نينيو الجنوبي (El Niño southern oscillation) كايأتر على لموضع و أعداد النديلاعات ف شرق إفريقيا، أمريكا اللاتينية، جنوب شرق آسيا و لهند. التبدال لمناخي كتيأتر على لعوامل لموسميين و ف التالي التفراق د الناموس. لموضيلات د لمناخ كايقدرو يخدّمو الضونيات التاريخيين باش يعاودو يشكلو النديلاعات لفايتين و باش يتوقّعو الريسك ديال لمرضات لمهزوزين ب حمّال، على حساب لمناخ لمنبأ بيه ف شي بلاصة. لمرضات لمهزوزين ب حمّال من هادشي شحال شايعين ف شرق إفريقيا، أمريكا اللاتينية، جنوب شرق آسيا و لهند. تقشع واحد الضهور ف أروپا ف لبدية د لقرن 21. من لمتوقّع ف 2030، لمناخ د جنوب بريطانيا غايولي مواتي ل الدوزان د لمالاريا د لمصورة الناشطة (Plasmodium vivax) ب الناموسات د ݣنس بلافايديات ل شهراين ف لعام، و ف لوقيتة د 2080، نفس لحاجة غاتصدق معا جنوب سكوطلاندا. سخانة الضنݣ، حتى هي، كاتديع ل جيهة الشمال معا التبدال لمناخي. لحمّال د هاد لمرض، ناموسة لببر لأسيوية (Aedes albopictus)، على حساب 2023 دارت الساس على طول جنوب أوروپا و ف الشمال حتى ل شمال فرانسا، بلجيكا، هولانضا، و كينت و غرب لوندن ف النݣليز. ف 2025، شي عيّنات من الناموسة لخاتمية (Culiseta annulata) تصابو ف تشوسارهپور، إيسلاندا، لي هي بلاد كانت صافية من الناموس و لكن كاتسخن ربعة د لخطرات عل لمعدال لعالمي.

## لإيكولوجيا
### لمفتارسين و لپارازيطات
اللارڤات د الناموس من بينات أكتر لحيوانات الشايعين ف لبركات، و كايصاوبو واحد لمورد د لماكلة مهم ل لمفتارسين د لما لحلو. من بينات بزاف د لبخوشات لمائيين لي كايشدّو لارڤات الناموس كاينين لبزاقل ديال طيّارات لما و طيّارات دوموازيل، خنفوسات الدوامة، و زلاقات لما. لمفتارسين السنسوليين منهم لحوت كيف ما السلور (catfish) و حوتات الناموس، لبرمائيات بحال لعلجوم رجل لبالة و جرانة الشجر لعملاقة، فكارن لما لحلو بحال لفكرون حمر لودنين، و الطيور كيف ما لبط.

لبالغين لي عاد خرجو من لپوپا كايتكونصوماو ف السورفاص د لبركة من الدبانات لفرايسيين بحال لخنجريات (Empididae) و طويلات الرجلين (Dolichopodidae)، و من لعنكبوتات. لبالغين الطايرين كايتقبطو من طيارات لما و طيّارات دوموازيل، من الطيور بحال السمامات و خطايفات، و من السنسوليات كيف ما سحات الليل.

الناموس كايتبرزطو من السوسات د لما، لهلبيات كيف ما ݣنس الزرقيات (Glaucoma)، لبويّغيات (microsporidians) بحال ݣنس ثيلانيا (Thelania)، و لفݣيع لي كايشملو نواع من وخّادات لعفن (Saprolegniaceae) و خرّابات لبخوش (Entomophthoraceae).

### التلقاح

تصغير|ناموسة كاتزور نوارة لغنباز (marigold) على ود النيكطار

شلا نوّارات بحال لأعضاء ديال النجميات (Asteraceae)، لورديات (Rosaceae)، و السحلبيات (Orchidaceae) كايتلقحو من الناموس، لي كايزوروهم باش ياخدو النيكطار لعامر ب السكار. شي نبتات قلال كايكونو مختصين على قبل التلقاح د الناموس، كيف ما نبتة پالانطيرا (Palanthera) من السحلبيات لي كاتلقح من النواع د المكروهات. هوما كايتجدبو ل نوّارت ب واحد لمادى ديال السينيالات كيماويين نقالين بحال لالكولات، لالديهيدات، لكيطون، و الطيرپين. يقدرو عاوتاني يخدّمو ليمارات الشوفيين على قبل لعكيس لفوق بنفساجي. الناموسات كايزورو و يلقحو النوار من لفترة الطاباشيرية. ممكن بلي مصان النبات وجّد الناموسات ب شكل مسبّق (exapted) ل لمصان د الدم.

### تبرزيط

ب شكل إيكولوجي، الناموسات مصاصات الدم كايتعتابرو ميكرومفتارسات، لي هوما حيوانات صغار ف لقد لي كايتقوّتو من لحيوانات لكبر ف لقد بلا مايقتلوهم ف ديك لوقيتة. عولاما لبيولوجيا التطورية كايشوفو هادشي ب صيفتو شكل ديال التبرزيط؛ ف الجملة د إدوْرد أو. ويلسن "لپارازيطات ... هوما مفتارسين لي كاياكلو لفريسة ف وحدات قل من واحد." لميكروفريس هو واحد من ستة د السطراتيجيات التطوريين التابتين كبار وسط التبرزيط. هاد السطراتيجية كاتتفرّز ب لپارازيط كايخلّي ل مضيّف لقدرة على لمكاترة، عكس النشاط ديال لخصّايا لپارازيطيين ولا شباه لپارازيطات؛ و كايكون عندهم شلا مضيّفين، عكس لپارازيطات التقليديين. من هاد الشوفة، الناموس كايتعتابرو پارازيطات برانيين، كايشربو الدم برّا مضيّفينهم، ب تخدام الطراف التقّابين د فمهم، ف عاوض ما يدخلو ل كساديهم. عكس شي پارازيطات برانيين خرين كيف ما لبرغوت و لݣمل، الناموس ݣاعما كايبقاو ب شكل راصي ف لكسدة د لمضيّف، بلحق كايزورو غير على قبل لماكلة.

## التطور

### التشجال لفوصيلي

[تصغير|ناموسة لمالاريا (Culex malariager) مقيوصة ب پارازيط لمالاريا لمصورة الدومينيكانية (Plasmodium dominicana)، ف لكهرمان [لجمهورية د الدومينيكان|الدومينيكاني د عصر لميوسين، 15 م.ع.ه ]]

واحد الدراسة د 2023 قتارحات بلي الناموسة اللبنانية (Libanoculex intermedius) لي تصابت ف لعمبر اللبناني، متورخة ل لعمر لباريمي (Barremian) ف لبدية د لفترة الطاباشيرية، جوايه 125 مليون عام هادي هي أقدم ناموسة تعرفات. غير هو التعريف ديالها كا ناموسة محطوط ل لمناقشة، ف لوقيتة لي كتاتبيا خرين كايعتابروها دبانة من فاميلة خرّابات لماكلة (chaoborid) ف عاوض هادشي. تلاتة ديال النواع ماعليهمش لغموض ديال ناموسات من لفترة الطاباشيرية معروفين. بورماكوليكس أنتيݣوس (Burmaculex antiquus) و پريسكوكوليكس بورمانيكوس (Priscoculex burmanicus ) معروفين من لعمبر لبورمي من ميانمار، لي متورخ ل بديات اللولانيين د لعمر السينوماني (Cenomanian) ف اللخر د لفترة الطاباشيرية، جوايه 99 مليون عام هادي. پاليوكوليسيس مينوتوس، معروف من لعمبر لكاناضي من ألبيرطا، كانادا، لي متورخ ل لعمر لكامپاني، اللخر د لفترة الطاباشيرية، جوايه 79 مليون عام هادي. النوع بورمانيكوس تحط ف التقسيمة بلافوايديات (Anophelinae) هادشي لي كاينعّت بلي التفراق بين هاد لفاميلة التحتانية و النوميسيات (Culicinae) طرا كتر من هادي 99 مليون عام. التقديرات لموليكيين كايقتارحو بلي هاد التفراق وقع 197.5 مليون عام هادي، وقيت لبدية د لفترة الجوراسية، و لكن هاداك التنواع لكبير ݣاعما خدا بلاصة حتى ل لفترة الطاباشيرية.

### الطاكسونوميا
كتر من 3,600 نوع من الناموس ف 112 لݣنس توصفو حتى ل دابا. هوما مقسّمين ب شكل تقليدي ل جوج فاميلات تحتانيين، لبلافوايديات (Anophelinae) و النويميسيات (Culicinae)، لي كايرفدو معاهم بزاف ديال لمرضات لمبدلين. ب شكل عام، لمرضات لپروطوزوانيين بحال لمالاريا كايدوزو من لبلافوايديات، أما لمرضات لڤيروسيين كيف ما سخانة الضنݣ و السخانة الصفرا كايدوزو من النويميسيات.

الطاكسونوميا د الناموس تحسنات ف 1901 منين عالم لبخوش النݣليزي فريدريك ڤينسنت ثيوبولد نشر لمونوݣراف نتاعو د لڤوليم لخامس على الناموسيات. دجوزف تشامبرلاين، لي تعطاو ليه عيينات د الناموس تسيفطو ل لمتحف لبريطاني (التاريخ الطبيعي) من ݣاع قنات الدنيا، ف لإرشاد د سكريتارية الدولة على لمستعمارات، كتب بلي"ف الشوفة ديال شي علاقات محتاملين د لمالاريا معا الناموس، حسن ناخدو معرفة إيكزاكط على النواع لمبدلين د الناموس و لبخوشات الشبيهين ف شلا مستعمارات ستيوائيين. عليها غادي نطلبك ... تجمع كوليكسيو مشكلة من لبخوشات لمجنحين ف لمستعمارة لي كايعضو بنادم و لحيوان."
### لفيلوجينيا
#### لبرانية
الناموس هوما أعضاء ف واحد لفاميلة د الدبان لحقيقي (تنضيمة نصيات الجناوح): الناموسيات (Culicidae). هوما أعضاء ف التنضيمة التحتانية ناموسيات الشكل (Culicomorpha) و لفاميلة لفوقانية شباه الناموسات (Culicoidea). الشجرة لفيلوجينية مبازية على مشروع FLYTREE.

#### الدخلانية
الجوج فاميلات تحتانيين د الناموس هوما لبلافوايديات، لي كايجمعو تلاتة لݣنوس و جوايه 430 نوع، و النوميسيات، لي كايجمعو 11 لقبيلة، 108 د لݣنوس و 3,046 نوع. كيانه غايدينباخ و لمعاونين متاعها حللو لفيلوجينيات د الناموس ف 2009، ب تخدام لاديئين النووي و لمورفولوجية د 26 نوع. قشعو بلي لبلافوايديات توكّدو بلي هوما قاعديين (basal؛ بدائيين)، و لايني لپارتيات لغارقين من الشجرة مازال ماتحلّو مزيان.

## لمفاعلات معا بنادم

تصغير|الناموسة بيضة ليدين (Anopheles albimanus) كاتاكل من دراع بنادم. ماحد الناموس هوما النقالا لوحيدين د لمالاريا، لكونكطرول عليهم كايقلل من هاد لمرض.

### نقالا د لمرض

الناموس هوما حمّالا ديال شلا ميكروبات كايسببو لمرض بحال لباكتيريات، لڤيروسات، و لپارازيطات لپروطوزانيين. على بونت 700 مليون د الناس كايشقمو شي مرض مهزوز من الناموس كل عام، هادشي لي ودّى ل كتر من كتر من مليون موتة. لمرضات لڤيروسيين الشايعين لمهزوزين من الناموس منهم السخانة الصفرا و سخانة الضنݣ لي كايدوزو ف لغالب من لمكروهة لمصرية (Aedes aegypti). لمرضات لپارازيطيين لي كايدوزو من الناموس منهم لمالاريا و مرض لفيلاريا اللمفاوي. لپارازيطات د لمصوّرة (Plasmodium) لي كايسببو لمالاريا كايترفدو من الناموسات النتوات د ݣنس بلافوايديات. مرض لفيلاريا اللمفاوي، السباب اللولاني مرض لفيل (elephantiasis)، كايديع من واحد التنويعة عريضة د الناموسات. واحد لمرض باكتيري كايديع من الناموسات د ݣنس الناموس لحقيقي و ݣنس الناموسات لهلباويين هو التولاريميا (tularemia).

### لكونطرول

تصغير|الشبكات د الناموس (ولا الناموسيات) يمكن ليهم يجنّبو الناس مايتعضوش و هوما ناعسين.

بزاف د التيخادات تجرّبو على قبل لكونطرول على الناموس، كيف ما التصفية د بلايص لمجاوجة، التبعاد على طريق الشراجم لمشبكين ولا الشباكي د الناموس، لكونطرول لبيولوجي ب لپارازيطات بحال لفݣيع و السلكيات (nematodes)، ولا لمفتارسين كيف ما لحوت، مجدافيات الرجلين، لبزاقل و لبالغين ديال طيّارات لما، و شي نواع د الزرموميات و بوبريص. واحد لمقاربة هي تدخال نوامر كتار ديال الدكور لعاݣرين. ميطودات التعدال الجيني كايشملو اللاموالمة السيتوپلازمية (cytoplasmic incompatibility) و نقيل لموضع لكروموزومي (chromosomal translocations)، تشواه الجنس و و تبدال موضع الجين، حلول تشافو ماغاليينش و مامعرضينش ل مقاومة لحمّال، مازال كايتقلّب فيهم. لكونطرول على الناموس لي كايرفد لمرض ب تخدام الدافع الجيني (gene drives) تحط كا قتيراح.

### النفارات

[تصغير|نفارات د الناموس (منهم لولبات د الناموس) ف ماݣازا [فينلاندا|فينلاندية]]

النفّارات (repellents) د لبخوش كايتحطو عل الجلد و كايعطيو حماية قصيرة لحد ضد لعضات د الناموس. لمادة لكيماوية ديت (DEET) كاتنفّر شي ناموسات و بخوشات خرين. شي نفّارات كايوصيو السونطرات على قبل كونطرول و لوقاية من لمرض (CDC) هوما لپيكاريدين (picaridin)، زيت لكاليبتوس (PMD)، و لإيثيلبوتيلاسيتيلامينوپروپيوناط (butylacetylaminopropionate؛ IR3535). لپيريثروم (من النواع د أقحوان ب الضبط C. cinerariifolium و C. coccineum) هو واحد النفّار مبازي عل النبات. لآپارايات د النفار لإيليكطروني د لبخوش لي كايطلقو لمّاج فوق صوتيين لهدف منهم هو يبعّدو لبخوش (و الناموس) ولاو ماركات. حتى دراسة من وكالة لحماية لبيئية ولا شي كليّة مابيّنات بلي هاد لاپارايات كايجنّبو لبشر من لعضّان د الناموس.

### لعضات
لعضّات ديال الناموسات كايودّيو ل تنويعة د الستيجابات الجلديين و ب شكل خطير كتر ل حساسية عضة الناموسة. بحال هاد لفرط ف التحساس ل عضات الناموس هو واحد الستيجابة فوق لحد ل پروتينات دفال الناموسة. نواع معددين د الناموس يمكن ليهم يزندو بحال هاد الستيجابات، منهم لمكروهة لمصرية (Aedes aegypt)، مكروهة لحملة (A. vexans)، مكروهة لببر لأسيوية (A. albopictus)، الناموسة الشينوية (Anopheles sinensis)، ناموسة الدار الشمالية (Culex pipiens)، لمكروهة الشايعة (Aedes communis)، ناموسة ستيفن (Anopheles stephensi)، الناموسة خماسية لبانضات (C. quinquefasciatus)، الناموسة مو قنوفة تلاتية الشرطات (C. tritaeniorhynchus)، و لمكروهة تلاتية لخطوط (Ochlerotatus triseriatus). الستيجابة لمتقاطعة بينات لپروتينات الدفاليين ديال ناموسات مبدلين معنيتها الستيجابات لحساسيّين يقدر يكون سبابهم أي نوع د الناموس تقريباً. لمداوية يمكن ليها تكون ب الدوايات أونتي حكّة، كايجمعو شي دوايات كايتخادو ب شكل فمّي، كيف ما الديفينهيدرامين، ولا كايتحطو عل الجلد بحال أونتيهيسطامين ولا لكورتيكويدات بحال هيدروكورتيزون. محلول لأمونياك (3.6%) حتى هو كايعاون ف تخفاف لأعراض. السخونية و لبرودية لموضعية ب جوج بيهم يقدر تكون فيهم لفايدة ب صيفتهم علاجات.

## مصادر

تصنيف:ناموسيات
تصنيف:پارازيطات برانيين
تصنيف:وكالين الدم